Elektronická vojna

Elektronická vojna (iné názvy: elektronický boj alebo rádioelektronický boj, skr. REB)  je druh bojovej činnosti vykonávaný výlučne elektronickým vybavením a proti protivníkovmu elektronickému vybaveniu. Tu sa rozumejú komunikačné vybavenie (rádiostanice, vysielačky, internet) a riadiaca elektronika výzbroje (najmä senzory riadených striel, radary).

Slovník termínov a definícií NATO definuje elektronický boj ako: „vojenskú činnosť využívajúcu elektromagnetickú energiu na poskytovanie situačného povedomia a na dosiahnutie ofenzívnych a defenzívnych účinkov.“Košút, E., 2021: Slovník termínov a definícií NATO. Vydanie 13, SOŠ 3680 SSP-6, November 2021, Úrad pre obrannú štandardizáciu, kodifikáciu a štátne overovanie kvality, s. 248 - 249

Elektronika dokáže enormne zvýšiť účinnosť existujúcich zbraňových systémov, a to tak, že armáda vyzbrojená rovnakými zbraňami ako protivník ale bez zodpovedajúcich elektronických systémov môže protivníkovej armáde pomerne ľahko podľahnúť. Ale aj keď sú elektronické systémy obrovskou výhodou, ako všetky také systémy so sebou prinášajú i nevýhody.

 Ciele 
Elektronickú vojnu môžu deliť podľa spôsobu činnosti na aktívnu a pasívnu. Za pasívnu činnosť možno považovať takú, ktorá sa podľa medzinárodného práva nepovažuje za akt agresie a možno ju prevádzkovať i v mierovom období.

Pri pasívnom rádioelektronickom boji je cieľom:

 Odchytiť informácie vysielané protivníkom
 Minimalizovať nepriateľské pôsobenie na vlastné elektronické vybavenie
 Informačné preťažovanie (vysielanie veľkého množstva mätúcich informácií)

Pri aktívnom rádioelektronickom boji môže byť cieľom

 Narúšanie protivníkovej rádiokomunikačnej alebo rádiolokačnej činnosti (rušenie signálu atď.)
 Znefunkčnenie protivníkovho elektronického vybavenia
 Rušenie kontroly protivníka nad jeho zbraňovými systémami
 Získanie kontroly nad protivníkovými elektronickými systémami
 Bojové riadené strely
 Veliteľské systémy
 Informačné systémy (databázy, internetové portály, bankové kontá)

 Referencie 

 Iné projekty 


Kategória:Druhy vojny